Film tjedna: The Man
Zabuna i pogrešno prepoznavanje na ulici kao neočekivane partnere udružuje Samuela L. Jacksona i komičara Eugenea Levyja u novoj akcijs
Samuel L. Jackson je Derrick Vann, oštri i vrlo vješti agent koji, ubačen među kriminalce, slijedi trag jednog zloglasnog trgovca oružjem u Chicagu. Andy Fiddler – koga tumači Eugene Levy – dobroćudni je trgovac, koga u Chicago dovodi skup proizvođača zubarske opreme. Njihovi se putevi preklope kada spomenuti trgovac oružjem zamijeni Andyja za svog klijenta. Levy, inače veteran poznate kanadske televizijske serije "SCTV", poznat je po svojoj šaljivosti u filmskim komedijama poput "Best in Show" i "American Pie". Za film "The Man" kaže da se morao potruditi da, osim humora, svoj lik podredi složenom odnosu neobičnog para, u kojemu drugoga igra Samuel Jackson, do sada poznat po akcijskim filmovima, ali ne i komedijama. Kako ističe, scene se nisu mogle svesti samo na razmjenu šaljivih rečenica, nego je odnos između dva lika trebalo izgrađivati od neobičnog početka, preko zapleta i suradnje, pa do stvaranja prijateljstva. Doduše, okusio je i neke za njega nove strane glume. Poput jurnjava automobilom i akcijskih scena, koje su mu koji put priskrbile i modrice. Samuel L. Jackson ovaj je glumački razvoj svog kolege nazvao 'kako postati Bruce Willis u tri kratke lekcije'. Za njega, akcijske scene nisu bile ništa novo zahvaljujući hitovima "Pulp Fiction" i sva tri nova nastavka "Ratova zvijezda". U slučaju filma "The Man" nadao se da komičnost scena proizaći iz više-manje uvjerljivih situacija. "Ne počinje se s premisom da će nešto biti napravljeno smiješno; sve se radi tako da bude što realnije i iskrenije, posebice zato što se dosta scena zbiva u automobilu i nas dvojica puno razgovaramo. Kroz te razgovore naš međusobni odnos prolazi evoluciju od potpunih neznanaca kojima baš ništa nije zajedničko do dvojice prijatelja kojima je stalo jednom za drugoga." Film "The Man" režirao je Les Mayfield, a snimljen je na lokacijama u i oko Chicaga.